smcproject/ml-wiki-sentences huggingface dataset:
വിജി തൻ്റെ ഭർത്താവ് ബാലകൃഷ്ണനും 11 വയസ്സുള്ള ഒരു മകനുമൊത്ത് (സിദ്ധാർത്ഥ് "സിദ്ധു") കഴിയുന്നു.
അവൾക്ക് ഒരു ജോലിക്കാരിയാകാൻ ആഗ്രഹമുണ്ട്, പക്ഷേ ഹൈസ്കൂൾ പൂർത്തിയാക്കാൻ കഴിയാത്തതിനാൽ നല്ല ജോലികളൊന്നും അവൾക്ക് ചിന്തിക്കാൻ കഴിയില്ല.
അവളുടെ ഭർത്താവ് ബാലു ഒരു തയ്യൽ സ്ഥാപനത്തിൽ മാനേജരായി ജോലി ചെയ്യുന്നു.
ഇപ്പോൾ തയ്യൽ സ്ഥാപനം ഉടമയുടെ ചെറുമകൻ ഏറ്റെടുക്കുന്നു, അവൻ ബാലുവിനൊട് വളരെ പരുഷമായി പെരുമാറുകയും ചെയ്യുന്നു.
വിജി ഒരു ദിവസം, അവളുടെ പ്രിയപ്പെട്ട റേഡിയോ സ്റ്റേഷൻ സംഘടിപ്പിച്ച മത്സരത്തിൽ വിജയിക്കുന്നു.
അടുത്ത ദിവസം അവൾ തൻ്റെ സമ്മാനം വാങ്ങാൻ റേഡിയോ സ്റ്റേഷനിലേക്ക് പോകുന്നു.
അവിടെ അവൾ ഒരു ആർജെ സ്ഥാനത്തേക്കുള്ള ഓഡിഷൻ്റെ ഒരു പോസ്റ്റർ കാണുന്നു.
യാദൃശ്ചികമായി അവിടേക്ക്, ആർജെ അഞ്ജലി കടന്നുവരുന്നു, അവൾക്ക് ഒരു അവസരം നൽകണമെന്ന് തോന്നുന്നു.
അവൾ വിജിയെ തൻ്റെ ബോസ് മരിയയെ കാണാൻ കൊണ്ടുപോകുന്നു.
വിജി ബഹിർമുഖയും ഇടപഴകുന്നവളുമാണ്.
മരിയ തൻ്റെ കാർഡ് നൽകി, തനിക്ക് ഒരു കോൾ-ഇൻ നൈറ്റ് ഷോ നടത്താൻ കഴിയുമോ എന്ന് ചോദിക്കുന്നു.
വിജി ആ ജോലി എറ്റ് എടുക്കുന്നു.
ജൊലിയിലെ ആദ്യ ദിവസം തന്നെ ഒരു ശല്യപ്പെടുത്തുന്ന കോളറെ അഭിമുഖീകരിക്കുന്നു, അയാൾ അവരുടെ സംസാരം അശ്ലീലമാക്കി മാറ്റാൻ ശ്രമിക്കുന്നു.
വിജിക്ക് അത് തന്ത്രപരമായി കൈകാര്യം ചെയ്യാൻ കഴിയുന്നു.
വിജിയുടെ മാതാപിതാക്കളും സഹോദരിമാരും അവളുടെ പരിപാടിയോട് ദേഷ്യപ്പെടുകയും ജോലി ഉപേക്ഷിക്കാൻ നിർബന്ധിക്കുകയും ചെയ്യുന്നു.
എന്നാൽ ബാലു അവൾക്കൊപ്പം നിൽക്കുന്നു, ജോലിസ്ഥലത്ത് ഉയർന്നതും വീട്ടിൽ താഴ്ന്നതുമായ ജീവിതം, വിജിക്ക് ഒരു റോളർ കോസ്റ്റർ സവാരി പോലെയാണെന്ന് തോന്നുന്നു.
ജോലി കാരണം അവൾ സിദ്ധുവിനെ അവഗണിച്ചുവെന്ന് വിജിയുടെ സഹോദരിമാരും കുറ്റപ്പെടുത്തുന്നു.
വീട്ടിലെ വൈകാരിക സംഘർഷം താങ്ങാനാവാതെ വിജി ജൊലി രാജി വെക്കുന്നു.
അവൾ പോകുമ്പോൾ, റിസപ്ഷനിസ്റ്റ് ടിഫിൻ സർവ്വീസ് നടത്തുന്ന ആളുമായി വഴക്കിടുന്നത് അവൾ കാണുന്നു.
വിജി ടിഫിൻ സർവ്വീസിൻ്റെ കരാർ തനിക്ക് നൽകാൻ മരിയയോട് അഭ്യർത്ഥിക്കുന്നു.
ഒരു മാസത്തിന് ശേഷം ബാലു ടിഫിൻ ബിസിനസ്സ് കൈകാര്യം ചെയ്യുന്നതും വിജി തൻ്റെ ജോലിയിലേക്ക് മടങ്ങുന്നതും നാം കാണുന്നു.
വിജി തന്റെ തനതായ ശൈലിയിൽ കുടുംബവും അവളുടെ തൊഴിൽ ജീവിതവും കൈകാര്യം ചെയ്യുന്നു.
അഭിനേതാവ് വേഷം ജ്യോതിക വിജയലക്ഷ്മി ബാലകൃഷ്ണൻ (വിജി) / ആർ ജെ മധു വിദർഥ് വിജിയുടെ ഭർത്താവ് ബാലകൃഷ്ണൻ (ബാലു) ലക്ഷ്മി മഞ്ചു മരിയ, റേഡിയോ സ്റ്റേഷൻ മാനേജർ നിർമാണം ചിത്രത്തിൻ്റെ പൂജയിൽ സൂര്യയ്‌ക്കൊപ്പം ജ്യോതികയും.
പ്രധാന ചിത്രീകരണം ജൂൺ 4, 2018 ന് ആരംഭിച്ച്, 40 പ്രവൃത്തി ദിവസങ്ങളിൽ അവസാനിച്ചു.
സ്വാതന്ത്ര്യ ദിനത്തിൽ ജ്യോതികയുടെ ഭർത്താവ് സൂര്യ ,  "സ്ത്രീകൾക്കുള്ള പത്ത് കൽപ്പനകൾ" എന്ന പ്ലക്കാർഡും വഹിച്ചുകൊണ്ടുള്ള ഫസ്റ്റ് ലുക്ക് പോസ്റ്റർ പുറത്തിറക്കി.
സംഗീതം ഗാനങ്ങൾ # ഗാനം പാടിയവർ ദൈർഘ്യം 1.
"കെളമ്പിട്ടാലെ വിജയലക്ഷ്മി" നകുൽ അഭയങ്കർ 2:57 2.
"ഡേർട്ടി പൊണ്ടാട്ടി" ബെന്നി ദയാൽ, സ്വാഗത എസ് കൃഷ്ണൻ 3:48 3.
"പോ ഉരവേ" സിദ് ശ്രീറാം 3:23 4.
"റെക്കൈ തുളിർത്ത" ജോനിത ഗാന്ധി 2:58 5.
"പോ ഉരവേ suite" എ.എച്ച്. കാഷിഫ് 1:13 ആകെ ദൈർഘ്യം: 14:16 അവലംബം ↑ ↑ ↑ ↑ ↑ ബാഹ്യ കണ്ണികൾ കാട്രിൻ മൊഴി ഇന്റർനെറ്റ് മൂവി ഡാറ്റാബേസിൽ
ഫലകം:Radha Mohan
കാടർ കാടർ ആൺകുട്ടി 1909 ലെ ചിത്രം കാടർ സ്ത്രീ 1909 ൽ
കേരളത്തിലെ പ്രാക്തന ഗോത്ര വർഗങ്ങളിൽ (Primitive Tribes) ഉൾപ്പെട്ടവരാണ് കാടർ.
പാലക്കാട് ജില്ലയിലെ ചിറ്റൂർ താലൂക്കിൽ പറമ്പിക്കുളം , കുരിയാർകുറ്റി , നെല്ലിയാമ്പതി എന്നീ വന മേഖലകൾ കൂടാതെ , തൃശൂർ ജില്ലയിലെ മുകുന്ദപുരം താലൂക്കിൽ വാഴച്ചാൽ , പെരിങ്ങൽകുത്ത് , ഷോളയാർ വന മേഖലകളിലും  ഇവർ  വസിക്കുന്നു.
സമീപത്തുള്ള തമിഴ്നാട്ടിലെ കോയമ്പത്തൂർ ജില്ലയിലെ ആനമലയിലും ഇവർ കാണപ്പെടുന്നു.
1991 ലെ സെൻസസ്  പ്രകാരം ഇവരുടെ കേരളത്തിലെ എണ്ണം 2021 മാത്രമായിരുന്നു.
1997  ലെ ഇവരുടെ സാക്ഷരത 40.79 %.
ഇവർ സംസാരിക്കുന്നത് തമിഴിനോട് ബന്ധമുള്ള , ലിപിയില്ലാത്ത കാടർ ഭാഷ യാണ്.
കുടികൾ എന്നറിയപ്പെടുന്ന വാസസ്ഥലങ്ങളിലാണു് ഇവർ താമസിക്കുന്നത്.
ഓരോ കുടിക്കും നേതാവായി ഒരു മൂപ്പൻ ഉണ്ടാവും.
ഏക ഭാര്യ വൃതക്കാരായ ഇവരുടെ ഇടയിൽ സ്തീധന സമ്പ്രദായം നിലനിൽക്കുന്നു.
ചെറിയ തോതിലുള്ള നായാട്ടും വനത്തിൽ നിന്നുമുള്ള ഭക്ഷണ ശേഖരണവുമായി   കഴിഞ്ഞിരുന്ന ഇവർ ഇപ്പോൾ  ഒരു സ്ഥലത്ത് തന്നെ താമസസിച്ചു കൃഷി ആരംഭിച്ചിട്ടുണ്ട്.
കുറേപ്പേർ  കൃഷിപ്പണിക്കാരായി .
കുട്ട ,പനമ്പ്  എന്നിവ ഉണ്ടാക്കുന്നവരും ഇവരുടെ ഇടയിൽ ഇപ്പോൾ ഉണ്ട്.
ആനയെ പിടിക്കാനുള്ള കയറുണ്ടാക്കാനും ആന പിടിത്തത്തിനും ഇവർ വിദഗ്ദ്ധരാണ്.
കിർതാട്സും (KIRTADS), തൃശൂർ മെഡിക്കൽ കോളേജും ചേർന്ന് 2000 ത്തിൽ നടത്തിയ ആരോഗ്യ സർവേ അനുസരിച്ച്, ക്ഷയം , വിളർച്ച , ചൊറി (Scabies ) എന്നീ രോഗങ്ങൾ  ഇവരുടെ ഇടയിൽ വളരെ കൂടുതലാണ്.
പോഷണ ദാരിദ്ര്യം രൂക്ഷമാണ്.
വിദൂരസ്ഥമായ കാടർ കുടികളിൽ സർക്കാർ ആരോഗ്യ സേവനങ്ങൾ ഇനിയും എത്തേണ്ടിയിരിക്കുന്നു.
അവലംബം "The Primitive Tribal Groups of Kerala: A Situational Appraisal ", published  by the
Department of Anthropology, Kannur University Centre at Palayad, Thalassery, Kannur .
കാട്രിഡ്ജ് ഇംഗ്ലീഷ് വിലാസം https://ml.wikipedia.org/wiki/Cartridge വിവിധ തരം കാട്രിഡ്‌ജുകൾ
തോക്കിലോ മറ്റ് യുദ്ധോപകരണങ്ങളിലോ വെടിയുതിർക്കുന്നതിനായി നിറക്കുന്ന, വെടിമരുന്ന് നിറച്ച ഒരു ലോഹസിലിണ്ടറിനേയും അതിനുമുന്നിൽ ഉറപ്പിച്ച വെടിയുണ്ടയേയും ഇതിലുൾപ്പെട്ട പെർക്യൂഷൻ ക്യാപ്പിനേയും കൂടിച്ചേർത്ത് കാട്രിഡ്ജ് എന്നു പറയുന്നു.
കാട്രിഡ്‌ജിനെ റൗണ്ട് എന്നും പൊതുവെ പറയാറുണ്ട്.
എന്നാൽ കാട്രിഡ്ജിനെ പൊതുവെ ബുള്ളറ്റ് എന്ന് തെറ്റായി വിളിക്കാറുണ്ട്.
കാട്രിഡ്ജിലെ ലോഹസിലിണ്ടർ കേസ് എന്നറിയപ്പെടുന്നു.
വെടിയുണ്ട കേസിനുമുന്നിൽ നന്നായി അടഞ്ഞിരുന്ന് കേസിനുള്ളിൽ കാലിയായ സ്ഥലം സൃഷ്ടിക്കുന്നു.
ഇതിനു പിന്നിലായി പെർക്യൂഷൻ ക്യാപ്പ് ഉറപ്പിച്ചിരിക്കുന്നു.
പെർക്യൂഷൻ ക്യാപ്പ് എന്നാൽ യഥാർത്ഥ വെടിമരുന്നിനു തീ പകരാനായി കാട്രിഡ്‌ജിൽ സജ്ജീകരിച്ചിരിക്കുന്ന, വെടിമരുന്ന് നിറച്ച മറ്റൊരു ചെറിയ അറയാണ്.
പെർക്യൂഷൻ ക്യാപ്പിനു പുറകിൽ (പുറത്ത്) കാട്രിഡ്ജിന്റെ നിർമ്മാണവിവരങ്ങൾ രേഖപ്പെടുത്തിയിരിക്കുന്നു.
കാട്രിഡ്ജിന്റെ ഭാഗങ്ങൾ പിത്തള കൊണ്ടാണ് നിർമ്മിക്കുന്നത്.
ഇത് കാട്രിഡ്‌ജുകളുടെ ദീർഘകാല സുരക്ഷയ്ക്കും തുരുമ്പ് , ക്ലാവ് പോലുള്ളവയിൽ നിന്നും അവയെ സംരക്ഷിക്കുന്നതിനും സഹായിക്കുന്നു.
വെടിയുതിർക്കുമ്പോൾ സംഭവിക്കുന്നത് കാട്രിഡ്‌ജിന്റെ വിവിധ ഭാഗങ്ങൾ: 1.
വെടിയുണ്ട ; 2.
കേയ്‌സ്; 3.
വെടിമരുന്ന് ; 4.
തോക്കുമായി കാട്രിഡ്ജിനെ ഉറപ്പിച്ചു നിർത്തുന്ന റിം; 5.
പെർക്യൂഷൻ ക്യാപ്പ്
കാട്രിഡ്‌ജിന്റെ വിവിധ ഭാഗങ്ങൾ (ചിത്രത്തിൽ) ശ്രദ്ധിക്കുക.
തോക്കിന്റെ കാഞ്ചി വലിക്കുമ്പോൾ കാഞ്ചിയുടെ ചുറ്റിക പെർക്യൂഷൻ ക്യാപ്പിലെ വെടിമരുന്നിനെ കത്തിക്കുകയും ആ അറയിൽ നിന്നും തീ ലോഹ സിലിണ്ടറിനുള്ളിൽ നിറച്ചിരിക്കുന്ന വെടിമരുന്നിലേയ്ക്ക് പകരുകയും ഉഗ്ര സ്ഫോടനത്തോടെ സിലിണ്ടറിനു മുന്നിൽ ഉറപ്പിച്ചിരിക്കുന്ന വെടിയുണ്ടയെ പുറത്തേയ്ക്ക് തെറിപ്പിക്കുകയും ചെയ്യുന്നു.
പുറത്തേയ്ക്ക് തെറിക്കുന്ന വെടിയുണ്ട തോക്കിന്റെ ബാരലിലൂടെ കടന്ന് ലക്ഷ്യ സ്ഥാനത്ത് എത്തുകയും ചെയ്യുന്നു.
ഫയർ ചെയ്തുകഴിഞ്ഞാൽ കേസ് തോക്കിൽ നിന്നും പുറത്തേക്ക് തെറിക്കുന്നു.
വിവിധ തരം കാട്രിഡ്‌ജുകൾ
പൊതുവെ നാലുതരം കാട്രിഡ്ജുകൾ നിർമ്മിച്ചു വരുന്നു.
5.56 mm വിവിധ തരം കാട്രിഡ്‌ജുകൾ ബാൾ.
ഡമ്മി.
ബ്ലാങ്ക്.
ട്രേസർ.
ബാൾ കാട്രിഡ്ജ് എന്നാൽ സാധാരണ വെടിവെക്കുന്നതിനായി ഉപയോഗിക്കുന്ന കാട്രിഡ്ജ്.
ഡമ്മി കാട്രിഡ്ജ് എന്നാൽ പരിശീലനം നടത്തുന്നതിനായി ഉപയോഗിക്കുന്ന ബാൾ കാട്രിഡ്ജിന്റെ തനിപ്പകർപ്പ്.
എന്നാൽ ഇതു കൊണ്ട് വെടിവെയ്ക്കാനാവില്ല.
ഇതിൽ വെടിമരുന്നില്ല എന്നത് തന്നെ കാരണം.
അതായത് ബാൾ കാട്രിഡ്ജിന്റെ ഫോട്ടോസ്റ്റാറ്റ് എന്നു പറയാം.
ബ്ലാങ്ക് കാട്രിഡ്ജ് എന്നാൽ കാട്രിഡ്ജിന്റെ മുൻവശത്ത് വെടിയുണ്ട ഉറപ്പിക്കാതെ മുൻവശം അടച്ചുവെച്ചിരിക്കുന്ന കാട്രിഡ്ജ്.
ഈ കാട്രിഡ്ജ് പരീശീലനം പൂർത്തിയായതോ പരീശീലനം പൂർത്തിയാകാറായതോ ആയ സൈനികർക്കുള്ള പരിശീലനത്തിൽ മാത്രം ഉപയോഗിക്കുന്നു.
കാരണം ഇതിൽ വെടിയുണ്ടയില്ലെങ്കിലും ചെറിയ രീതിയിൽ കാട്രിഡ്ജിലെ രണ്ട് ചേമ്പറുകളിൽ രണ്ടിലും വെടിമരുന്ന് നിറച്ചിരിക്കുന്നു.
വെടിപൊട്ടുമ്പോൾ രണ്ടാമത്തെ ചേമ്പറിലെ വെടിമരുന്ന് കത്തി പുറത്തേയ്ക്ക് തെറിക്കുന്നു.
ഇത് 15 മീറ്ററോളം മുന്നിൽ നിൽക്കുന്ന ആൾക്ക് പൊള്ളലേൽപ്പിച്ചേക്കാം.
ട്രേസർ കാട്രിഡ്ജ്, ബാൾ കാട്രിഡ്ജ് പോലെ തന്നെ ഉപയോഗിക്കുന്നു.
ഇതിന്റെ പ്രത്യേകത ഈ കാട്രിഡ്ജിൽ നിന്നും പുറത്തേയ്ക്ക് തെറിക്കുന്ന വെടിയുണ്ടയുടെ പിറക് വശം കത്തിനിൽക്കുന്നതിനാൽ വെടിയുണ്ട സഞ്ചരിക്കുന്നത് കാണാൻ കഴിയും.
ശത്രുക്കളുടെ ഒളിസ്ഥലം തിരിച്ചറിഞ്ഞ ഒരു ജവാൻ അത് സ്വന്തം സംഘത്തിലെ മറ്റുള്ളവർക്ക് കാണിച്ചു കൊടുക്കുന്നതിനായി ഈ കാട്രിഡ്ജാണ് ഫയർ ചെയ്യുന്നത്.
ഇതും കാണുക 5.56x45 മീല്ലീമീറ്റർ എൻ.എ.റ്റി.
ഒ. ചിത്രശാല വെടിയുതിർക്കുമ്പോൾ കേസ് പുറത്തേക്ക് തെറിക്കുന്നു.
കാട്രിഡ്‌ജ് കേസുകൾ ഉപയോഗിച്ചതിനുശേഷമുള്ള കാട്രിഡ്ജ് കേസുകൾ - വലതുവശത്തെ കേസിനു മദ്ധ്യത്തിൽ പെർക്യൂഷൻ ക്യാപ്പ് ശ്രദ്ധിക്കുക.
ഫയർ ചെയ്യാൻ തയ്യാറായി മാഗസിനിൽ നിറച്ച കാട്രിഡ്‌ജുകൾ.
എൽ.എം.ജി യിൽ ഉപയോഗിക്കുന്ന കാട്രിഡ്ജ് ബെൽറ്റ്.
നിറച്ച മാഗസിൻ അവലംബം
കാട്രിൻ ജേക്കബ്‌സ്‌ഡോട്ടിർ ഇംഗ്ലീഷ് വിലാസം https://ml.wikipedia.org/wiki/Katr%C3%ADn_Jakobsd%C3%B3ttir
ഐസ്‌ലാന്റിന്റെ പ്രധാനമന്ത്രിയാണ് കാട്രിൻ ജേക്കബ്‌സ്‌ഡോട്ടിർ (ജനനം: 1 ഫെബ്രുവരി 1976).
അറിയപ്പെടുന്ന യുദ്ധവിരുദ്ധ പ്രവർത്തകയും പരിസ്ഥിതി പ്രവർത്തകയും ഫെമിനിസ്റ്റും ഡെമോക്രാറ്റിക് സോഷ്യലിസ്റ്റുമാണ്.
കാട്രിന്റെ ലെഫ്റ്റ് ഗ്രീൻ മൂവ്‌മെന്റ് എന്ന പാർട്ടി നയിക്കുന്ന സഖ്യമാണ് ഗവൺമെന്റ് രൂപീകരിച്ചത്.
2009 ഫെബ്രുവരി 2 മുതൽ 23 മെയ് 2013 വരെ ഐസ്ലാന്റ് വിദ്യാഭ്യാസ, സയൻസ്, സാംസ്കാരിക മന്ത്രിയുമായിരുന്നു.
ഐസ്ലാൻഡിലെ രണ്ടാമത്തെ വനിത പ്രധാനമന്ത്രിയാണ്.
ജോഹന്ന സിഗുർദാർഡോട്ടിർ .
മുൻ പ്രധാനമന്ത്രിയായിരുന്ന സിഗ്മണ്ടർ ഡേവിഡ് ഗൺലോഗ്‌സൺ, പനാമ പേപ്പർസിൽ വിദേശത്തെ കള്ളപ്പണ നിക്ഷേപം സംബന്ധിച്ച വിവരം പുറത്തുവന്നതിനെ തുടർന്നാണ് രാജിവച്ചത് ജീവിതരേഖ
ഐസ്‌ലാന്റിലെ പ്രശസ്ത കവികളുടെ കുടുംബത്തിലംഗമാണ് കാട്രിൻ.
സാഹിത്യവിദ്യാർത്ഥിയായിരുന്ന കാട്രിൻ ഐസ്‌ലാന്റിലെ അറിയപ്പെടുന്നൊരു കുറ്റാന്വേഷണ എഴുത്തുകാരിയുമാണ്.
2003-ൽ അവർ ഇടതു-ഗ്രീൻ പ്രസ്ഥാനത്തിന്റെ ഡെപ്യൂട്ടി ചെയർപേഴ്സൺ ആയി മാറി.
2013 മുതൽ പ്രസ്ഥാനത്തിന്റെ അധ്യക്ഷസ്ഥാനം വഹിച്ചു.
അവലംബം ↑ പുറം കണ്ണികൾ Nordic Labour Journal: Katrín Jakobsdóttir - party leader during times of change
കാടർ ഭാഷ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളം , തമിഴ്‌നാട് എന്നിവിടങ്ങളിൽ ഉപയോഗിക്കപ്പെടുന്ന ദ്രാവിഡ ഭാഷാകുലത്തിൽ പ്പെടുന്ന ഒരു ഭാഷയാണ് കാടർ ഭാഷ .
മലയാളവുമായി വളരെയേറെ സാമ്യമുള്ള ഒരു ഭാഷയാണ് ഇത്.
അവലംബം ↑ കാടർ at Ethnologue (18th ed., 2015) ↑ {{ cite book }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help )
ഉരയ്ക്കുകയോ ചുരണ്ടുകയോ ചെയ്യുന്നതുമൂലം ഒരു വസ്തുവിന് ഭാഗീകമായി ഉണ്ടായേക്കാവുന്ന പ്ലാസ്തിക വിരൂപണത്തെ (Plastic deformation) പ്രതിരോധിക്കാനുളള അതിന്റെ കഴിവാണ് കാഠിന്യം (Hardness, ഹാർഡ്നെസ്) .
ചില പദാർത്ഥങ്ങൾക്ക് (ഉദാ: ലോഹങ്ങൾ) മറ്റുളളവ(ഉദാ: തടി, പ്ലാസ്റ്റിക്) യെക്കാൾ   കാ ഠിന്യം കൂടുതലായിരിക്കും.
ശക്തമായ അന്തർതൻമാത്രാബന്ധനമാണ് കാഠിന്യത്തിന്റെ അടിസ്ഥാന കാരണം.
ഖരപദാർത്ഥങ്ങളിൻമേൽ ബലം പ്രയോഗിക്കുമ്പോഴുണ്ടാകുന്ന പ്രതികരണം സങ്കീർണമായതിനാൽ കാഠിന്യത്തെ വിവിധരീതികളിൽ അളക്കാറുണ്ട്: ചുരണ്ടൽ കാഠിന്യം (scratch hardness),  കുതയ്ക്കൽ കാഠിന്യം (indentation hardness)  പ്രതിഘാത കാഠിന്യം (rebound hardness) .
തന്യത (ductility ), ഇലാസ്തിക കടുപ്പം (elastic stiffness) , പ്ലാസ്തികത, ആതാനം (strain) , പ്രബലത, ടഫ്നെസ്, ശ്യാനഇലാസ്തികത( viscoelasticity) , ശ്യാനത (viscosity ) എന്നിവയെ ആശ്രയിച്ചായിരിക്കും ഒരു വസ്തുവിന്റെ കാഠിന്യം.
പിഞ്ഞാണങ്ങൾ (ceramics) , കോൺക്രീറ്റ്, ഏതാനും ലോഹങ്ങൾ എന്നിവ കഠിന വസ്തുക്കൾക്കുദാഹരണമാണ്.
കാഠിന്യത്തിന്റെ അളവ്
കാഠിന്യത്തെ മൂന്നുവിധത്തിൽ അളക്കാറുണ്ട്: ചുരണ്ടൽ, കുതയ്ക്കൽ, പ്രതിഘാതം .
ഓരോ രീതിയിലും വ്യത്യസ്തമായ അളവുതോതുകളാണുളളത്.
ഒരു തോതിനെ മറ്റൊന്നിലേയ്ക്ക് മാറ്റുന്നതിന് മാറ്റപ്പട്ടിക (conversion tables) ഉപയോഗിക്കുന്നു.
ചുരണ്ടൽ കാഠിന്യം ( Scratch hardness ) A Vickers hardness tester
ഒരു വസ്തുവിൻമേൽ കൂർത്ത ഒരു വസ്തു ഉപയോഗിച്ച് ചുരുണ്ടുമ്പോൾ ഉണ്ടാകാവുന്ന ഭംഗ മോ (fracture) സ്ഥിരമായ പ്ലാസ്തിക അപരൂപണ മോ  ആ വസ്തുവിന്  എത്രത്തോളം ചെറുക്കുവാനുളള കഴിവുണ്ട് എന്നതിന്റെ അളവാണ് ചുരണ്ടൽ കാഠിന്യം.
കാഠിന്യം കൂടിയ വസ്തുവിന് കാഠിന്യം കുറഞ്ഞ വസ്തുവിൻമേൽ പോറൽ വരുത്താൻ സാധിക്കും എന്നതാണ് ഇതിന്റെ തത്വം.
പെയിൻ്റ് പോലെയുള്ള ലേപന വസ്തുക്കളുടെ കാഠിന്യം എന്നാൽ, അതിന്റെ പാടയെ ഛേദിക്കാൻ ആവശ്യമായ ബലം ആണ്.
ധാതുശാസ്ത്ര ( mineralogy) ത്തിൽ ഉപോയോഗിച്ചുവരുന്ന മോഹ്സ് സ്കെയിൽ (Mohs scale) ആണ് സാധാരണയായി ഇതിനുപയോഗിക്കുന്ന പരീക്ഷണരീതി.
ഇതിനായി ഉപയോഗിക്കുന്ന ഒരു ഉപകരണമാണ് സെലീറോമീറ്റർ ( sclerometer ).
പോക്കറ്റ് ഹാർഡ്നെസ് ടെസ്റ്റർ ആണ് ഇതിനുപയോഗിക്കുന്ന മറ്റൊരുപകരണം.
ഇതിൽ തോതു രേഖപ്പെടുത്തിയ ദണ്ഡ് നാലുചക്രമുളള ഉന്തുവണ്ടിയിൽ ഘടിപ്പിച്ചിരിക്കുന്നു.
ഉരസുന്നതിനുളള കൂർത്ത വക്കോടുകൂടിയ ഒരു ഉപകരണം പരീക്ഷണ പ്രതലത്തിന് നിർദ്ദിഷ്ട ചരിവിൽ പിടിപ്പിച്ചിരിക്കുന്നു.
ഏതാനും ഭാരക്കട്ടകൾ ഈ ദണ്ഡിലെ അങ്കനം ചെയ്ത ഭാഗത്ത് വച്ചശേഷം കൂർത്ത ഉപകരണത്തെ പരീക്ഷണപ്രതലത്തിലൂടെ വലിച്ചിഴയ്ക്കുന്നു.
സങ്കീർണമായ യന്ത്രസംവിധാനങ്ങളില്ലാതെ തന്നെ, ഭാരക്കട്ടകളും ദണ്ഡിലെ അങ്കനങ്ങളും മാത്രം ഉപയോഗിച്ച് ഏത്രമാത്രം ബലമാണ് ഉപയോഗിച്ചതെന്ന് അറിയാൻ കഴിയും.
കുതയ്ക്കൽ കാഠിന്യം ( Indentation hardness )
കൂർത്ത വസ്തുകൊണ്ട് സമ്മർദ്ദം ചെലുത്തുമ്പോഴുണ്ടാകുന്ന കുതയ്ക്കലിനെ ചെറുക്കുവാനുളള വസ്തുക്കളുടെ കഴിവാണിത്.
അങ്കനം ചെയ്ത ഭാരം കയറ്റിയ ഒരു മുന കൊണ്ട് വസ്തുവിൻമേൽ കുതച്ച ശേഷം ആ കുതയുടെ അളവുകൾ ഉപയോഗിച്ചാണ് വസ്തുക്കളുടെ കാഠിന്യം നിർണയിക്കുന്നത്.
സാധാരണയായി പ്രചാരത്തിലുള്ള കുതയ്ക്കൽ കാഠിന്യ തോതുകളാണ് റോക്ക് വെൽ, വിക്കേഴ്സ്, ഷോർ, ബ്രിണൽ തുടങ്ങിയവ( Rockwell , Vickers , Shore , and Brinell ).
പ്രതിഘാത കാഠിന്യം ( Rebound hardness )
വജ്രമുനയുളള ഒരു ചുറ്റിക നിശ്ചിത ഉയരത്തിൽ നിന്നും പദാർത്ഥപ്രതലത്തിൽ പതിപ്പിക്കുമ്പോൾ ഉണ്ടാകുന്ന പ്രതിഘാത(കുതിപ്പ്- bounce) ത്തിന്റെ ഉയരം ഉപയോഗിച്ചാണ് പ്രതിഘാത കാഠിന്യം അഥവാ ഗതികകാഠിന്യം നിർണയിക്കുന്നത്.
ഈ കാഠിന്യം ഇലാസ്തികത യുമായി ബന്ധപ്പെട്ടിരിക്കുന്നു.
ഇതിനുപയോഗിക്കുന്ന ഉപകരണമാണ് സെലീറോസ്കോപ്പ്.
പ്രതിഘാത കാഠിന്യം അളക്കുന്നതിനുളള രണ്ട് തോതുകളാണ് ലീബ് പ്രതിഘാത കാഠിന്യ പരീക്ഷണ വും (Leeb rebound hardness test) ബെന്നറ്റ് കാഠിന്യ തോതും( Bennett hardness scale ).
ഒരു ദോലന ദണ്ഡിന്റെ (Oscillating rod) ആവൃത്തി ഉപയോഗിച്ച് കാഠിന്യം നിർണയിക്കുന്ന രീതിയാണ് അതിശബ്ദ സമ്പർക്ക ഇമ്പിഡൻസ് രീതി (Ultrasonic Contact Impedance -UCI) .
ഒരു ലോഹഷാഫ്ടിൽ കമ്പനവസ്തുവും പിരമിഡ് രൂപത്തിലുളള വജ്രവും ഉൾപ്പെട്ടതാണ് ദോലന ദണ്ഡ്.
അവലംബം ↑ ↑ Hoffman Scratch Hardness Tester Archived 2014-03-23 at the Wayback Machine .
byk.com ↑ ↑
കാട്രിൻ കാൾസ്‌ബെർഗ് ഇംഗ്ലീഷ് വിലാസം https://ml.wikipedia.org/wiki/Katrin_Kallsberg
ഒരു ഫാറോസ് ദ്വീപുകളിൽനിന്നുള്ള ഗൈനക്കോളജിസ്റ്റും റിപ്പബ്ലിക്കൻ  (Tjóðveldi) രാഷ്ട്രീയക്കാരിയാണ് കാട്രിൻ കാൾസ്‌ബെർഗ് (ജനനം 30 ജൂലൈ 1967 ഡെൻമാർക്കിൽ) .
കാട്രിൻ കാൾസ്ബർഗ് 1967 ജൂലൈ 30 ന് ഡെൻമാർക്കിലാണ് ജനിച്ചത്.
അവരുടെ മാതാപിതാക്കളായ ഓൾഗയും കാജ് കാൾസ്‌ബെർഗും ഫറോസ് ദ്വീപ് നിവാസികളായിരുന്നു.
കുടുംബം ഫാറോ ദ്വീപുകളിലേക്ക് താമസം മാറുന്നതുവരെയുള്ള കാലത്ത് അവരുടെ ജീവിതത്തിലെ ആദ്യത്തെ ആറ് വർഷം ഡെൻമാർക്കിലാണ് താമസിച്ചിരുന്നത്.
അവരുടെ ബാല്യകാലം മുഴുവൻ അവൾ Eiði (1975-1979) ലും Tórshavn ലുമായി താമസിച്ചു.
അവിടെ അവളുടെ പിതാവ് Kaj Kallsberg ഒരു വൈദ്യനായി  ജോലി ചെയ്തിരുന്നു.
16 വയസ്സുള്ളപ്പോൾ അവർ ഒരു എക്സ്ചേഞ്ച് വിദ്യാർത്ഥിനിയായി അമേരിക്കൻ ഐക്യനാടുകളിൽ ഒരു വർഷക്കാലം ചെലവഴിച്ചു.
അതിനുശേഷം അവർ ഹൊയ്‌ഡലാറിലെ ടോർഷവ്‌നിലെ ഹൈസ്‌കൂളിൽ പഠനത്തിന് പോയി.
ഡെൻമാർക്കിൽ വൈദ്യശാസ്ത്രം  പഠനം നടത്തി.
പിന്നീട് ഗൈനക്കോളജിസ്റ്റാകാൻ പ്രത്യേക പരിശീലനവും നേടി.
കാൾസ്ബെർഗിന്റെ ഭർത്താവ് പോൾ ഹെൻറിക് പോൾസെൻ 2005-ൽ ക്യാൻസർ ബാധിച്ച് മരിച്ചു.
അവർക്ക്ര ബ്രാൻഡൂർ, സോൾജണ്ട് എന്നീ രണ്ട് മക്കളുണ്ട്.
കാഠ്മണ്ഡു ഇംഗ്ലീഷ് വിലാസം https://ml.wikipedia.org/wiki/Kathmandu 2015ലെ  ഭൂകമ്പത്തിൽ പൂർണ്ണമായും തകർന്ന കാഠ്മണ്ഡുവാലിയിലെ  ഭക്തപ്പൂർ ദർബാർ  സ്ക്വയർ പുനർനിമ്മിച്ചതിനുശേഷമുള്ള ചിത്രം കാഠ്മണ്ഡു താഴ്വരയിലെ ഒരു കുന്നിന്മേൽ സ്ഥിതിചെയ്യുന്ന പ്രാചീന ബുദ്ധമതകേന്ദ്രമായ സ്വയംഭൂനാഥ്
നേപ്പാളിന്റെ തലസ്ഥാനമാണ് കാഠ്മണ്ഡു ( Nepali : काठमांडौ [kɑːʈʰmɑːɳɖuː] ; Nepal Bhasa : येँ महानगरपालिका ) .
മദ്ധ്യ നേപ്പാളിൽ ശിവപുരി , ഫൂൽചൗക്ക് , നഗാർജ്ജുൻ , ചന്ദ്രഗിരി എന്നീ നാലു മലകൾക്ക് നടുവിലായി ഒരു കോപ്പയുടെ ആകൃതിയിലുള്ള താഴ്‌വരയിൽ സമുദ്രനിരപ്പിൽനിന്നും 1,400 metres (4,600 ft) ഉയരത്തിലായാണ് ഈ നഗരം സ്ഥിതിചെയ്യുന്നത്.
2011 ലെ കണക്കുകൾ പ്രകാരം ഇവിടത്തെ ജനസംഖ്യ 3,949,486  ആണ്.
ദർബാർ ചത്വരത്തിലെ "കാഷ്ഠമണ്ഡപം" എന്നറിയപ്പെടുന്ന നിർമ്മിതിയിൽനിന്നാണ് കാഠ്മണ്ഡു എന്ന പേര് ഉദ്ഭവിച്ചിരിക്കുന്നത്.
സ്ംസ്കൃതത്തിൽ കാഷ്ഠ(काष्ठ) എന്നാൽ മരം എന്നാണർത്ഥം.
കാഷ്ഠമണ്ഡപമെന്നാൽ തടിലിൽ തീർത്ത മണ്ഡപം(मण्डप).
കാഠ്മണ്ഡു ദർബാർ ചത്വരത്തിൽ സ്ഥിതിചെയ്യുന്ന കാഷ്ഠമണ്ഡപത്തിന് രണ്ട് നിലകളാണുള്ളത്.
പൂർണമായും മരത്തിൽ നിർമ്മിച്ചിരിക്കുന്ന ഈ മണ്ഡപത്തിൽ ഇരുമ്പാണി ഒട്ടും ഉപയോഗിച്ചിട്ടില്ല.
കാഠ്മണ്ഡു താഴ്വരയുടെ വടക്ക് പടിഞ്ഞാറൻ ഭാഗത്തായാണ് കഠ്മണ്ഡു നഗരം സ്ഥിതിചെയ്യുന്നത്.
ഭാഗ്മതി നദിയുടെ കരയിൽ സ്ഥിതിചെയ്യുന്ന കാഠ്മണ്ഡു നഗരത്തിന്റെ വിസ്തൃതി ഏതാണ്ട് 50.7 km 2 (19.6 sq mi) ആണ്.
സമുദ്രനിരപ്പിൽനിന്നും ശരാശരി 1,400 metres (4,600 ft) ഉയരത്തിലാണ് ഈ നഗരം ഉള്ളത്.
കാഠ്മണ്ഡു നഗരപ്രദേശത്തിന്റെ ഉപഗ്രഹചിത്രം (നഗരഭാഗം മധ്യത്തിൽ ചാരനിറത്തിൽ).
ചുറ്റും പച്ച നിറത്തിൽ കാണപ്പെടുന്നത് മലഞ്ചെരുവുകളും വനമേഖലകളുമാണ്
എട്ട് പുഴകൾ കാഠ്മണ്ഡുവിലൂടെ ഒഴുകുന്നുണ്ട്, ഇതിൽ ഏറ്റവും പ്രധാനപെട്ടത് ഭാഗ്മതി നദിയാണ് .
മറ്റുള്ളവ ഇതിന്റെ കൈവഴികളും.
ബിഷ്ണുമതി , ധോബി ഖോല, മനോഹര ഖോല, ഹനുമന്ത് ഖോല, തുകുഛ ഖോല എന്നി കൈവഴികളാണ് അവയിൽ പ്രധാനപ്പെട്ടത്.
സമുദ്രനിരപ്പിൽ നിന്ന് 1,500–3,000 metres (4,900–9,800 ft) ഉയരത്തിലാണ് ഈ നദികളുടെയെല്ലാം ഉദ്ഭവ സ്ഥാനം.
കാഠ്മണ്ഡുവും അതിന്റെ താഴ്വരയും ഇലപൊഴിയും മഴക്കാട് മേഖലയിലണ് പെടുന്നത് (ഉയരം 1,200–2,100 metres (3,900–6,900 ft) .
നേപ്പാളിലെ അഞ്ച് സസ്യവൈവിധ്യ മേഖലകളിൽ ഒന്നാണ് ഇത്.
ഓക്ക് , എലം , ബീച്ച് , മാപ്പിൾ എന്നി മരങ്ങൾ ഈ മേഖലയിൽ കണ്ടുവരുന്നു.
കൂടാതെ ഉയർന്നമേഖലകളിൽ സ്തൂപാകൃതിയിലുള്ള മരങ്ങളും കാണപ്പെടുന്നു.
അഞ്ച് കാലാവസ്ഥാ മേഖലകളാണ് നേപ്പാളിൽ ഉള്ളത്.
ഇതിൽ, കാഠ്മണ്ഡു താഴ്വര മിതോഷ്ണ മേഖലയിൽ ( Warm Temperate Zone) പെടുന്നു (ഉയരം: 1,200 to 2,300 metres (3,900 to 7,500 ft) ).
താഴ്ന്ന ഉയരത്തിലുള്ള നഗരത്തിന്റെ ചില പ്രദേശങ്ങളിൽ ആർദ്ര സബ് ട്രോപ്പികൽ കാലാവസ്ഥ (Cwa) അനുഭവപ്പെടുമ്പോൾ, ഉയർന്നമേഖലകളിൽ സബ് ട്രോപ്പികൽ ഹൈലാൻഡ് കാലാവസ്ഥയും അനുഭവപ്പെടുന്നു.
കാഠ്മണ്ഡു താഴ്വരയിൽ, ഉഷ്ണക്കാലത്ത് താപനില 28 to 30 °C (82 to 86 °F) വരെ ആകാറുണ്ട്.
താഴ്വരയിലെ ശൈത്യകാലത്തെ ശരാശരി താപനില 10.1 °C (50.2 °F) ആണ്.
Kathmandu (1981–2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 24.4 (75.9) 28.3 (82.9) 33.3 (91.9) 35.0 (95) 36.1 (97) 37.2 (99) 32.8 (91) 33.3 (91.9) 33.3 (91.9) 33.3 (91.9) 29.4 (84.9) 28.3 (82.9) 37.2 (99) ശരാശരി കൂടിയ °C (°F) 19.1 (66.4) 21.4 (70.5) 25.3 (77.5) 28.2 (82.8) 28.7 (83.7) 29.1 (84.4) 28.4 (83.1) 28.7 (83.7) 28.1 (82.6) 26.8 (80.2) 23.6 (74.5) 20.2 (68.4) 25.6 (78.1) പ്രതിദിന മാധ്യം °C (°F) 10.8 (51.4) 13.0 (55.4) 16.7 (62.1) 19.9 (67.8) 22.2 (72) 24.1 (75.4) 24.3 (75.7) 24.3 (75.7) 23.3 (73.9) 20.1 (68.2) 15.7 (60.3) 12.0 (53.6) 18.87 (65.96) ശരാശരി താഴ്ന്ന °C (°F) 2.4 (36.3) 4.5 (40.1) 8.2 (46.8) 11.7 (53.1) 15.7 (60.3) 19.1 (66.4) 20.2 (68.4) 20.0 (68) 18.5 (65.3) 13.4 (56.1) 7.8 (46) 3.7 (38.7) 12.1 (53.8) താഴ്ന്ന റെക്കോർഡ് °C (°F) −2.8 (27) −1.1 (30) 1.7 (35.1) 4.4 (39.9) 9.4 (48.9) 13.9 (57) 16.1 (61) 16.1 (61) 13.3 (55.9) 5.6 (42.1) 0.6 (33.1) −1.7 (28.9) −2.8 (27) മഴ/മഞ്ഞ് mm (inches) 14.4 (0.567) 18.7 (0.736) 34.2 (1.346) 61.0 (2.402) 123.6 (4.866) 236.3 (9.303) 363.4 (14.307) 330.8 (13.024) 199.8 (7.866) 51.2 (2.016) 8.3 (0.327) 13.2 (0.52) 1,454.9 (57.28) ശരാ.
മഴ/മഞ്ഞു ദിവസങ്ങൾ 2 3 4 6 12 17 23 22 15 4 1 1 110 % ആർദ്രത 79 71 61 53 57 73 81 83 82 79 85 80 74 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 223 254 260 231 229 186 136 159 132 252 244 250 2,556 Source # 1: Department of Hydrology and Meteorology , World Meteorological Organization (precipitation days) ഉറവിടം # 2: Danish Meteorological Institute (sun and relative humidity), Sistema de Clasificación Bioclimática Mundial (extremes) View of Himalayan peaks from the Kathmandu Valley Map of central Kathmandu Urban expansion in Kathmandu (Mar. 2015) View of Kathmandu valley from Swyambhunath.
The green, vegetated slopes that surround the Kathmandu metro area (light gray, image centre) include both forest reserves and national parks സംസ്കാരം കലകൾ
"കലയുടെയും ശില്പങ്ങളുടെയും ബൃഹത്തായ ഖജനാവ്" എന്ന് കാഠ്മണ്ഡു താഴ്വരയെ വിശേഷിപ്പിക്കാറുണ്ട്.
ഇവിടത്തെ കൊട്ടാരങ്ങൾ, ക്ഷേത്രങ്ങൾ, സ്തൂപങ്ങൾ, ചൈത്യഗൃഹങ്ങൾ, ഗോപുരങ്ങൾ തുടങ്ങിയവയില്ലെല്ലാം ദാരു, ലോഹം, ശില, കളിമണ്ണ് എന്നിവയിൽ തീർത്ത ശില്പങ്ങൾ കാണപ്പെടുന്നു.
പ്രാചീന നഗരഭാഗത്തിലെ തെരുവുകളിലും, ചത്വരങ്ങളിലുമെല്ലാം ഇത്തരം കലാശില്പങ്ങൾ ധാരാളമായി കാണാം.
ഇവയിൽ പലതും ദേവീദേവന്മാരുമായി ബന്ധപ്പെട്ടതാണ്.
പുരാതനകാലം മുതൽക്കേ ശില്പമാതൃകകൾ ഇവിടെ നിലനിന്നിരുന്നു എങ്കിലും, ഇത് ലോകപ്രസിദ്ധമാകുന്നത് 1950-ൽ രാജ്യം ലോകജനതയ്ക്കുമുമ്പിൽ തുറന്ന് കൊടുത്തതിനു ശേഷമാണ്.
അവലംബം ↑ ↑ ↑ ↑ ↑ ↑ {{ cite book }} : | work= ignored ( help ) ↑ Shrestha S.H. p. 35 ↑ ↑ ↑ ↑ ↑ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
കാട്രിൻ ഗ്രീൻ ഇംഗ്ലീഷ് വിലാസം https://ml.wikipedia.org/wiki/Katrin_Green
ജർമ്മനിയിൽ നിന്നുള്ള ഒരു പാരാലിമ്പിയൻ കായികതാരമാണ് കാട്രിൻ ഗ്രീൻ (നീ കാട്രിൻ ലാബോറൻസ്, ജനനം: ഫെബ്രുവരി 16, 1985).
പ്രധാനമായും കാറ്റഗറി ടി 44 സ്പ്രിന്റ് ഇവന്റുകളിൽ മത്സരിക്കുന്നു.
ചൈനയിലെ ബീജിംഗിൽ നടന്ന 2008-ലെ സമ്മർ പാരാലിമ്പിക്‌സിൽ അവർ മത്സരിച്ചു.
അവിടെ വനിതകളുടെ 200 മീറ്ററിൽ സ്വർണം നേടി.
വനിതകളുടെ 100 മീറ്റർ - ടി 44 ഈവന്റിൽ നാലാം സ്ഥാനവും നേടി.
ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ വനിതകളുടെ 200 മീറ്റർ ടി 44 ഇനത്തിൽ വെങ്കല മെഡൽ നേടി.
യുഎസ് അത്‌ലറ്റ് റോഡറിക് ഗ്രീനുമായി അവർ വിവാഹിതയാണ്.
ബാഹ്യ ലിങ്കുകൾ Katrin Green's profile on paralympic.org
കാട്പാടി ഇംഗ്ലീഷ് വിലാസം https://ml.wikipedia.org/wiki/Katpadi
12°59′N 79°08′E ﻿ / ﻿ 12.98°N 79.13°E ﻿ / 12.98; 79.13
കാട്പാടി ( തമിഴ് : காட்பாடி) എന്നത് തമിഴ്നാട്ടിലെ വെല്ലൂർ നഗരത്തിനടുത്തുള്ള ഒരു സ്ഥലമാണ്.
ദക്ഷിണേന്ത്യൻ റെയിൽവേയുടെ പ്രധാന സ്റ്റേഷൻ ഇവിടെയാണ് സ്ഥിതി ചെയ്യുന്നത്.
കാട്പാടി ജംഗ്ഷൻ റെയിൽവേ സ്റ്റേഷൻ എന്നാണ് ഇത് അറിയപെടുന്നത്.
ഇവിടെ നിന്നാണ് ചെന്നൈ , ബംഗളുരു , തിരുപ്പതി , ഹൈദരാബാദ് എന്നിവിടങ്ങളിലേക്ക് ട്രെയിനുകൾ തിരിഞ്ഞു പോകുക.
ഇവിടെ നിന്ന് ചെന്നൈയിലേക്ക് ഏകദേശം 140 കിലോമീറ്റർ ദൂരം മാത്രമേയുള്ളൂ.
ദിവസവും 500ൽ പരം ട്രെയിനുകളാണ് ഈ വഴി പോകുന്നത്.
കുമരനെല്ലൂർ ശ്രീ സുബ്രഹ്മണ്യക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പാലക്കാട് ജില്ലയുടെ പടിഞ്ഞാറേ അറ്റത്ത്, കുമരനെല്ലരിൽ ഏറ്റവു  പ്രധാനപ്പെട്ട ഒരു ക്ഷേത്രമാണ് കുമരനെല്ലൂർ ശ്രീ സുബ്രഹ്മണ്യക്ഷേത്രം നൂറ്റാണ്ടുകൽക്ക് മുൻപ് പ്രൗഡിയിൽ നിലകൊണ്ടിരുന്ന ഒരു മഹാക്ഷേത്രമാണ് കുമരനെല്ലൂർ ശ്രീ സുബ്രഹ്മണ്യ ക്ഷേത്രം.
4000 ത്തിലതികം വർഷങ്ങളുടെ പഴക്കം കണക്കാക്കുന്ന ഈ ക്ഷേത്രം ജീർണ്ണാവസ്ഥയിൽ നിന്നും പുനരുദ്ധാരണത്തിൻറെ വഴികളിലാണ് ജീർണ്ണാവസ്ഥയിൽ നിന്ന് ഈ മഹാക്ഷേത്രത്തെ പൂർണ്ണാവസ്ഥയിലെത്തിക്കാൻ 25 ലക്ഷത്തോളം രൂപ ചെലവ് വീരുമെന്ന് കണക്കാക്കുന്നു.
കുമരി കണ്ഡം ഇംഗ്ലീഷ് വിലാസം https://ml.wikipedia.org/wiki/Kumari_Kandam കുമരി കണ്ഡത്തിന്റെ വിന്യാസം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യൻ മഹാസമുദ്രത്തിനടിയിൽ മുങ്ങിപ്പോയി 
എന്ന് കരുതപ്പെടുന്ന ഒരു സാങ്കൽപിക ഭൂഭാഗമാണ് കുമരി കണ്ഡം
19ാം നൂറ്റാണ്ടിൽ, യൂറോപ്പിലേയും അമേരിക്കയിലേയും ഗവേഷകരും പണ്ഡിതരും ലെമൂറിയ എന്നൊരു ഭൂഭാഗം ഇന്ത്യയ്ക്ക് തെക്ക് ഉണ്ടായിരുന്നിരിക്കാം എന്ന് വാദിച്ചിരുന്നു.
പടിഞ്ഞാറിൽ മഡഗാസ്കർ മുതൽ കിഴക്ക് ഓസ്ട്രേലിയ വരെ പരന്നു കിടക്കുന്ന ഒരു ഭൂഘണ്ഡമായിട്ടാണ് ഇത് വിഭാവനം ചെയ്തത്.
മഡഗാസ്കറിലെയും ഓസ്ട്രേലിയയിലെയും ഇന്ത്യയിലേയും ഗോത്രവംശജർ തമ്മിൽ കണ്ടിരുന്ന നിഗൂഢമായ ഒരു സാമ്യം കാരണമാണ് ഇങ്ങനെ ഒരു തിയറി ഉണ്ടായത്.
ആ കാലത്തെ തമിഴ് നവോത്ഥാന നായകരൊക്കെ ഈ വാദം ഏറ്റെടുക്കുകയും, സംഘകാല കൃതികളിൽ പറഞ്ഞിരുന്ന പാണ്ഡ്യനാട് ഈ ഭൂഭാഗം കൂടി ചേർന്നതാണ് എന്നും, പിന്നീടെപ്പോഴോ കടലിൽ മുങ്ങി പോയതാണെന്നും വാദം വന്നു.
20ാം നൂറ്റാണ്ടിന്റെ ആദ്യത്തോടെ ലെമൂറിയയ്ക്ക് കുമരികാണ്ഡം എന്ന പേര് കൊടുത്തു.
കോണ്ടിനെന്റൽ ഡ്രിഫ്റ്റ് സിദ്ധാന്തം വന്നതോടുകൂടി ലെമൂറിയ എന്ന തത്ത്വത്തിന്റെ പ്രാധാന്യം നഷ്ടപ്പെട്ടു.
എങ്കിലും ഇന്നും ആ നഷ്ട ഭൂമിയുടെ തത്ത്വം വിശ്വസിക്കുന്നവർ അനേകമാണ്.
അനേകം സംഘകൃതികളിലും സംസ്കൃത കൃതികളിലും പരാമർശിക്കപ്പെട്ട കുമരി കണ്ഡത്തിനെ തമിഴ് സംസ്കാരത്തിന്റെ ഈറ്റില്ലമായി കരുതിപ്പോരുന്നു.
കുമളി ഇംഗ്ലീഷ് വിലാസം https://ml.wikipedia.org/wiki/Kumily
കേരളത്തിലെ ഇടുക്കി ജില്ലയിലെ തമിഴ്‌നാടിന്റെ അതിർത്തിയിലുള്ള ഒരു ചെറുപട്ടണം ആണ് കുമളി .
കുമളി എന്ന പദത്തിനർത്ഥം ആപ്പിൾ എന്നാണ്പ്രശസ്ത പ്രകൃതിദത്ത വിനോദസഞ്ചാര കേന്ദ്രമായ തേക്കടിയും പ്രശസ്തമായ മംഗളാദേവി ക്ഷേത്രവും കുമളിയുടെ സമീപമാണ്.
കൊല്ലം-മധുര ദേശീയപാത 183 (കെ-കെ റോഡ്) ഇതുവഴി കടന്നു പോകുന്നു.
കാർഡമോം കുന്നും പെരിയാർ കടുവ സംരക്ഷിത പ്രദേശവും ഇതിനടുത്താണ്.
അതുകൊണ്ടുതന്നെ ഇതൊരു വിനോദസഞ്ചാര മേഖലയാണ്.
ഒക്ടോബർ മുതൽ ജനുവരി വരെ ശബരിമല സന്ദർശകരാൽ ഇവിടം തിരക്കുനിറഞ്ഞതാകുന്നു.
ഏറ്റവും അടുത്തുള്ള മധുര എയർപോർട്ട് ഇവിടെ നിന്നും 125 കിലോമീറ്റർ അകലെയാണ്.
തേനി റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ.
ചിത്രശാല അവലംബം Kumily എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുമാന ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kumana_National_Park
യാല ഈസ്റ്റ് നാഷണൽ പാർക്ക് എന്ന അപരനാമത്തിലറിയപ്പെടുന്ന കുമാന ദേശീയോദ്യാനം തെക്കു കിഴക്കൻ ശ്രീലങ്കയിലെ അമ്പര ജില്ലയിലാണ് സ്ഥിതിചെയ്യുന്നത്.
35,664 ഹെക്ടർ വിസ്തീർണ്ണത്തിൽ ഈ ദേശീയോദ്യാനം വ്യാപിച്ചുകിടക്കുന്നു.
ഉദ്യാനത്തിന്റെ പടിഞ്ഞാറ് കുമുബുക്കൻ ഓയ നദി അതിരിടുമ്പോൾ തെക്കു കിഴക്കൻഭാഗത്ത് പനാമ സ്ഥിതിചെയ്യുന്നു.
200 ഹെക്ടർ വിസ്തീർണ്ണത്തിൽ ''കുമാന വില്ലു'' എന്നറിയപ്പെടുന്ന കണ്ടൽക്കാടുകൾ കാണപ്പെടുന്നു.
മേയ്,ജൂൺ എന്നീ മാസങ്ങളിൽ ധാരാളം പക്ഷികൾ കൂട് നിർമ്മിക്കാൻ ഈ ചതുപ്പിലെത്തുന്നു.
ദേശാടനപ്പക്ഷികൾക്ക് പേരുകേട്ട പ്രദേശമാണ് കുമാന ദേശീയോദ്യാനം .
വാട്ടർ ഫൌൾ (താറാവ്, വാത്ത, അരയന്നം), വേഡിംഗ് ബേർഡ്സ് ( കൊറ്റി ,കൊക്ക്) എന്നീ ഇനത്തിൽപ്പെട്ട ദേശാടനപക്ഷികളുടെ വലിയ പറ്റങ്ങളെയാണ് ഇവിടെ കണ്ടുവരുന്നത്.
ഈ ദേശീയോദ്യാനത്തിൽ അങ്ങിങ്ങായി ധാരാളം കുളങ്ങൾ കാണപ്പെടുന്നു.
ഇതിൽ കുടവില വേവ , തുമ്മുല്ല വേവ , കൊറ്റലിൻഡ വേവ എന്നീ ഭാഗങ്ങൾ ധാരാളം വന്യജീവികളുടെ വിഹാരകേന്ദ്രങ്ങളാണ്.
കുമാന പ്രദേശം ബി.സി.മൂന്നാം നൂറ്റാണ്ടിലെ പുരാതന സംസ്കാരവുമായി ബന്ധപ്പെട്ടിരിക്കുന്നു .
ബി.സി.ഒന്നാം നൂറ്റാണ്ടിലെയും രണ്ടാം നൂറ്റാണ്ടിലെയും ശിലാലിഖിതങ്ങൾ ഇവിടെ കണ്ടെത്തിയിട്ടുണ്ട്.
1985 മുതൽ 2003 മാർച്ച് വരെ തമിഴ് പുലികളുടെ ആക്രമത്തെ തുടർന്ന് കുമാന ദേശീയോദ്യാനം അടച്ചിട്ടിരുന്നു.
അതുകൂടാതെ 2004-ലെ ഇന്ത്യൻ മഹാസമുദ്രഭൂകമ്പവും സുനാമിയും കുമാന ദേശീയോദ്യാനത്തെ സാരമായി ബാധിച്ചു .
1,300 മില്ലിമീറ്റർ വർഷപാതമാണ് കുമാനയിൽ ലഭിക്കുന്നത്.
താപനില 27 ഡിഗ്രി സെൽഷ്യസാണ് .
ഈ ദേശീയോദ്യാനത്തിലെ ഈർപ്പം നിറഞ്ഞ പ്രദേശങ്ങൾക്കു ചുറ്റും ട്രോപ്പിക്കൽ തോൺ വനങ്ങൾ കൊണ്ട് നിബിഡമാണ്.
ഉദ്യാനത്തിനകത്തെ വനങ്ങളിൽ പഴമൂൺപാല ( Manilkara hexandra ), കണിക്കൊന്ന ( Cassia fistula ), മലയത്തി ( Bauhinia racemosa ), സിലോൺ ചന്ദനമരം ( Chloroxylon swietenia ), ഉകമരം ( Salvadora persica ) എന്നീ വൃക്ഷങ്ങളും നിറഞ്ഞുകാണപ്പെടുന്നു.